**Οδηγίες Για Τη Διαδικασία Επιλογής Εξερχόμενων Φοιτητών Για Εντατικά Γλωσσικά Μαθήματα Erasmus (EILCs) 2013/14**

## Κριτήρια επιλεξιμότητας

Μόνο οι φοιτητές οι οποίοι έχουν επιλεγεί να διανύσουν μία περίοδο Erasmus (χρονικό διάστημα από ένα ακαδημαϊκό τρίμηνο έως 12 μήνες) σε Ίδρυμα μίας από τις Χώρες – Μέλη με τις λιγότερο ομιλούμενες και διδασκόμενες γλώσσες, έχουν δικαίωμα συμμετοχής στα μαθήματα εντατικής γλωσσικής προετοιμασίας που διοργανώνονται στη χώρα αυτή.

Προτεραιότητα έχουν οι φοιτητές που μετακινούνται για μεγαλύτερο διάστημα για σπουδές ή/ και πρακτική άσκηση.

Τα μαθήματα προσφέρονται σε δύο επίπεδα (αρχαρίων και μέσων). Φοιτητές των οποίων το κύριο αντικείμενο σπουδών είναι η γλώσσα της διοργανώτριας χώρας, κατά κανόνα δεν είναι επιλέξιμοι.

***Τελική επιλογή***

Η τελική επιλογή των φοιτητών θα πραγματοποιηθεί σε συνεργασία μεταξύ του Ιδρύματος – Διοργανωτή, της Ε.Μ. της χώρας υποδοχής και του Ιδρύματος Προέλευσης το οποίο έχει και την ευθύνη για την επιβεβαίωση ότι οι προτεινόμενοι φοιτητές θα μετακινηθούν μέσω του προγράμματος Erasmus. Σημαντικό κριτήριο αποτελεί η ισόρροπη συμμετοχή ανά γνωστικό αντικείμενο και η ισόρροπη γεωγραφική εκπροσώπηση.

***Διαδικασία επιλογής***

* Οι φοιτητές υποβάλλουν τις αιτήσεις τους στο γραφείο Erasmus του Ιδρύματος που είναι εγγεγραμμένοι (Ίδρυμα Προέλευσης)[[1]](#footnote-1).
* Μετά την εξακρίβωση της σωστής συμπλήρωσης των στοιχείων, το Ίδρυμα Προέλευσης αναλαμβάνει την προώθηση της αίτησης στο Ίδρυμα – Διοργανωτή[[2]](#footnote-2) **μόνο ηλεκτρονικά**. Μαζί με την αίτηση αποστέλλεται **ηλεκτρονικά** και η *βεβαίωση* πως οι φοιτητές έχουν επιλεγεί για περίοδο Erasmus για σπουδές ή /και πρακτική άσκηση στη χώρα όπου διοργανώνονται τα EILCs[[3]](#footnote-3). Η διεύθυνση στην οποία αποστέλλονται οι αιτήσεις αναφέρεται στο πληροφοριακό υλικό του Ιδρύματος – Διοργανωτή, στην Ιστοσελίδα της Ε.Ε.:

<http://ec.europa.eu/education/erasmus/doc902_en.htm>

* **Αντίγραφα των αιτήσεων καθώς και συγκεντρωτικός κατάλογος αποστέλλονται στην Ε.Μ. (μόνο με e-mail).**
* Η Ε.Μ. αποστέλλει στους φοιτητές τα έγγραφα που αφορούν στον φοιτητή EILCs (σύμβαση, ερωτηματολόγιο) και **στη συνέχεια οι φοιτητές** επιστρέφουν στο ΙΚΥ τη σύμβαση υπογεγραμμένη σε δύο αντίτυπα, για να χρηματοδοτηθούν. Με το πέρας των μαθημάτων και σε διάστημα 2 εβδομάδων οι φοιτητές είναι υποχρεωμένοι να στείλουν στην Ε.Μ. το ερωτηματολόγιο και τη βεβαίωση παρακολούθησης των μαθημάτων.

1. Προτεινόμενες καταληκτικές ημερομηνίες υποβολής αιτήσεων των φοιτητών προς τα Ιδρύματά τους:

   **α’ φάση: 24/5/2013**

   **β’ φάση: 25/10/2013** [↑](#footnote-ref-1)
2. Καταληκτικές ημερομηνίες υποβολής των αιτήσεων προς τα Ιδρύματα-Διοργανωτές:

   **α΄φάση: 31η Μαίου 2013**

   **β’ φάση: 1η Νοεμβρίου Οκτωβρίου 2013** [↑](#footnote-ref-2)
3. Σε περίπτωση που η καταληκτική ημερομηνία επιλογής φοιτητών Erasmus είναι μεταγενέστερη από την καταληκτική ημερομηνία υποβολής αίτησης για συμμετοχή στα EILCs, η τελική επιβεβαίωση συμμετοχής στα EILCs θα πραγματοποιηθεί μετά την οριστική επιλογή του φοιτητή για συμμετοχή στο Erasmus. [↑](#footnote-ref-3)